b'\n_START_ARTICLE_\nPrevara (roman)\n_START_SECTION_\nVsebina\n_START_PARAGRAPH_\nKnjiga je zgrajena iz 35 poglavij. Zgodba je napisana v tretji osebi. Dogajanje je postavljeno v dru\xc5\xbeinsko okolje ve\xc4\x8dinoma v Ljubljani. Zgodba se dogaja skozi ve\xc4\x8d let, nekatera leta niso opisana._NEWLINE_Na za\xc4\x8detku spoznamo dru\xc5\xbeino, ki jo sestavljajo mo\xc5\xbe Peter in \xc5\xbeena Vida ter njuna najstni\xc5\xa1ki sin Rok in sedemletna h\xc4\x8di Tina. Vida je po poklicu medicinska sestra, Peter pa finan\xc4\x8dnik. Kmalu skupaj s prijateljema, zakoncema Daretom in Simono, odidejo na morje skozi Koper \xc4\x8dez mejo, \xc4\x8deprav Vida ne mara dopustovanja. Kasneje spoznamo tudi Petrova star\xc5\xa1a Ireno in Antona, ki ho\xc4\x8de del Petrove hi\xc5\xa1e zase. Ko Peter in njegov prijatelj Marko sedita v gostilni, se Peter odlo\xc4\x8di za lo\xc4\x8ditev. Med njim in Vido so \xc5\xbee od za\xc4\x8detka zgodbe o\xc4\x8ditni nesporazumi. Njegova \xc5\xbeena se zapleta z drugimi mo\xc5\xa1kimi, \xc4\x8deprav Petru zatrjuje, da z njimi nima ni\xc4\x8desar. Peter pa se za eno no\xc4\x8d zaplete z Moniko, vendar ugotovi, da je bila to napaka. Nato spozna Nino, ki ima dva otroka, Aleksa in Majo, s katerimi gre na morje, z njimi pa gre tudi Tina. Vida na\xc5\xa1\xc4\x8duva otroka proti Petru, zato Tina, \xc4\x8deprav ji je v dru\xc5\xbebi Nine in njunih otrok v\xc5\xa1e\xc4\x8d, materi pravi, da jih ne mara. Tudi Vida in Marjeta, \xc5\xbeena Petrovega brata Tilna se ne razumeta. Nina in Peter se poro\xc4\x8dita, rodi se jima sin Jakob. Tina ima te\xc5\xbeave v \xc5\xa1oli, Vida pa za to krivi Petra, ker jih je zapustil. Jeseni se vpi\xc5\xa1e v novo \xc5\xa1olo. Tina in Rok \xc4\x8dakata, da ju bo o\xc4\x8de poklical, vendar Peter prav tako enako pri\xc4\x8dakuje od njiju. Vidi je povedal, da ju lahko kadarkoli pokli\xc4\x8deta, a Vida tega otrokoma ne pove. Na koncu ostane Vida sama, ostala ji je le \xc5\xa1e \xc5\xa1katla spominov. Otroci so \xc5\xbee odrasli. Vendar nam ene skrivnosti Vida ne razkrije do konca zgodbe._NEWLINE_Bralec na za\xc4\x8detku premi\xc5\xa1lja, ali bi bil na Petrovi ali Vidini strani. Ko on prevara Vido z Moniko, se bralcu to ne zdi prav, vendar se, ko se zgodba razvija, spreminja tudi bral\xc4\x8dev pogled na odnose med njim in Vido. Tudi Vida ima ljubimce, po razvezi s Petrom \xc5\xbeeli storiti vse, da bi se vrnil k njej. To posku\xc5\xa1a dose\xc4\x8di tako, da govori, da so nastale Tinine te\xc5\xbeave vzrok tega, da jih je Peter zapustil, \xc4\x8deprav v resnici ni tako. Proti koncu knjige nastane jasna slika o tem, da je Peter \xc5\xbertev in Vida tista, ki zaradi prera\xc4\x8dunljivosti ostane sama.\n_START_SECTION_\nZbirka\n_START_PARAGRAPH_\nKnjiga je iz\xc5\xa1la samostojno leta 2013 pri zalo\xc5\xbebi T&D v nakladi 500 izvodov.'